O 11 de abril estamos obrigados – Boletín independiente de CSIF Galicia para os empregados públicos
O 11 de abril estamos obrigados
Publicado el 9 abril, 2019 15 abril, 2019 por heraldtoupeiras
Nos últimos anos, os Funcionarios estamos a sufrir o maior desprezo e criminalización xamais acontecido na historia da Xunta. Desprezo e criminalización aos que agora se suman CCOO e UGT coa firma o 15 de xaneiro do Acordo de concertación do emprego público: ‘O Acordo da Vergoña‘.
O 11 de abril, todos os Funcionarios da Xunta de Galicia teremos unha única oportunidade para decidir se estamos conformes co vergoñento Acordo de concertación asinado por CCOO e UGT ou se, pola contra, queremos un novo acordo que dignifique a nosa condición de Funcionarios.
O 11 de abril, todos os Funcionarios teremos a ocasión de manifestar se estamos conformes cunha carreira profesional que discrimina aos subgrupos A1 e A2 e incrementa a brecha salarial entre todos os Funcionarios e que se configura como a peor carreira profesional negociada en todas as Administracións galegas. Ou se, pola contra, queremos unha carreira digna que recoñeza os anos de dedicación e profesionalidade. Unha carreira que non discrimine aos Funcionarios interinos por razón do seu vínculo temporal.
O 11 de abril, os Funcionarios de carreira poderemos decidir se a nosa promoción interna ten que seguir sendo como unhas oposicións de novo ingreso ou si temos dereito a unha promoción real e efectiva para todos.
O 11 de abril, os Funcionarios de carreira poderemos optar por un sistema de concurso de traslados aberto e permanente baseado só en criterios de mérito ou capacidade e non en criterios de nepotismo ou arbitrarios.
O 11 de abril, os Funcionarios interinos poderán dicir ben alto que queren uns procesos de estabilidade xustos e con garantías.
Pero para iso, o día 11 de abril é necesario o teu apoio.
Porque o voto de cada Funcionario suma para acadar unha maioría suficiente que deslexitime o Acordo da Vergoña de CCOO e UGT.
O 11 de abril é o día no que todos os Funcionarios poderemos dicirlle á Facenda e aos seus asociados, CCOO e UGT, que nos sentimos orgullosos da nosa condición, que a nosa dignidade non se vende e que non nos gusta o seu Acordo, porque nada nos di e nada nos da e que queremos un Acordo para Funcionarios e negociado por Funcionarios.
Ese día, o 11 de abril, VOTAREMOS EN CLAVE DE FUNCIONARIO.
CSIF garante que os dereitos dos funcionarios serán defendidos exclusivamente por funcionarios
Por un novo acordo de Funcionarios, vota CSIF
Propostas da CSIF para os funcionarios da Xunta
Categorías Carrera profesional, Concurso de traslados, CSIF, Promoción Interna
Anterior CSIF firma con la Xunta un acuerdo para regular la prestación de los servicios veterinarios en la C. del Mar
Siguiente CSIF impugna el acuerdo de concertación del empleo público de Galicia